Document ID: /roh_data/filtered/fineweb-2-filterrobots_roh.jsonl.gz/14967

Il president da la Confederaziun Alain Berset ha inscuntrà il president american Donald Trump a l'ur dal Forum mundial d'economia a Tavau. Sur Twitter ha Berset suttastritgà la discussiun excellenta cun il president american. E lez ha manegià che la Svizra profiteschia fermamain dal schlantsch economic en ils Stadis Unids.
Omaduas vart han punctuà da vulair approfundar vinavant las relaziuns stretgas tranter la Svizra ed ils Stadis Unids da l'America. Tranter auter era per schliar communablamain problems globals, ha ditg Alain Berset suenter l'inscunter.
A l'inscunter cun Trump è Alain Berset stà accumpagnà dal minister dals affars exteriurs Ignazio Cassis e dal minister d'economia Johann Schneider-Ammann.
RR novitads 14:00